Հարրի Փոթերը և Մահվան պարգևները: Մաս 1

«Հարրի Փոթերը և Մահվան Պարգևները։ Մաս 1» (անգլ.՝ Harry Potter and the Deathly Hallows: Part I), Հարրի Փոթերի մասին յոթերորդ գրքի էկրանիզացիայի առաջին մասը։
Եզրափակիչ ֆիլմի նկարահանումները սկսվել են 2009 թվականի փետրվարին և վերջացել են 2010 թվականի հունիսի կեսին։
«Հարրի Փոթերը և Մահվան Պարգևները։ Մաս 1» ֆիլմի միջազգային ցուցադրման առաջին ուիքենդի համար նկարահանողները ստացել են 330 միլիոն ԱՄՆ դոլար (241, 5 միլիոն եվրո), որից $125 միլիոն՝ Հյուսիսային Ամերիկայում և $205 միլիոն՝ մնացած երկրներում։
«Փոթերիանայի» յոթերորդ մասի ընդհանուր շահույթը կազմել է $954 միլիոն, ինչը թույլ է տվել ֆիլմին զբաղեցնել կինեմատոգրաֆիայի պատմության մեջ ամենաշահույթային ֆիլմերի ցանկում զբաղեցնել 11-րդ հորիզոնականը։


== Սյուժե ==
Հարրին, Ռոնը և Հերմայոնին ուղևորվում են վտանգավոր ճանապարհորդության, չէ՞ որ հենց նրանց է բաժին հասել մի վտանգավոր առաջադրանք՝ գտնել և ոչնչացնել Չար Լորդի՝ Վոլնդեմորի անմահության և հզորության աղբյուրները՝ հորքրուքսները։ Հիմա երեք ընկերները պետք է ինքնուրույն գործեն, առանց ուսուցիչների առաջնորդության և առանց պրոֆեսոր Դամբլդորի օգնության, և ինչպես երբեք նրանք ստիպված կլինեն իրենց հույսը դնել մեկմեկու վրա։ Բայց մութ ուժերը հակված են անջատել նրանց իրարից և քանդել նրանց ընկերությունը։
Այդ ժամանակ կախարդների աշխարհը Վոլնդեմորի բոլոր թշնամիների համար վտանգավոր վայր է դառնում։ Պատերազմը, որից այսքան երկար վախեցել էին, վերսկսվել է։ Մահ կլանողները վերահսկում են Կախարդության ամբողջ նախարարությունը, և նույնիսկ Հոգվարթսը՝ ահաբեկելով, վախեցնելով և ձերբակալելով բոլոր նրանց, ովքեր փորձում են ընդդիմանալ նրանց։ Բայց «զոհը», ով Լորդ Վոլնդեմորի համար առավել քան արժեքավոր էր, ամեն անգամ նրա քթի տակից փախչում է. դա Հարրի Փոթերն է։ Նա՝ Ընտրյալը, դարձել է ամենակարևոր նպատակը և ամենացանկալի մարդը, չէ որ Մահ կլանողները նրան փնտրում են ամենուր, որպեսզի նրան կենդանի հասցնեն Վոլնդեմորին։
Հարրիի միակ հույսը բոլոր հորքրուքսները գտնելն էր, նախքան Վոլնդեմորի հետ հանդիպելը։ Որքան գնում է, նա ավելի ու ավելի է խճճվում գաղտնիքների և առեղծվածների կծիկում, և ամեն անգամ բախվում է հին, գրեթե մոռացված մի հեքիաթի հետ՝ Մահվան պարգևների մասին լեգենդի հետ։ Եթե այս լեգենդը ճիշտ լինի, այն կարող է Վոլնդեմորին տալ այն փառքը, որին նա այդքան ձգտում է։
Հարրին գլխի չէր ընկել, որ նրան ապագան արդեն կանխորոշվել էր։ Նույնիսկ հեռավոր անցյալում՝ այն ողբերգական օրը, երբ նա դարձավ «տղա, ով վերապրել է»։ Եվ ահա հիմա, արդեն չափահաս Հարրին ավելի ու ավելի է մոտենում առաջադրանքի լուծմանը, ինչին նրա պատրաստել էին, դեռևս, Հոգվարթսի շեմին կանգնելու հենց առաջին իսկ պահին՝ Վոլնդեմորի դեմ վերջնական պատերազմին։
Ֆիլմի ամենաէմոցիոնալ պահերից մեկը Հարրիի ձեռքում Դոբբի մահանալու տեսարանն էր. Բելլատրիս Լեստրեյնջերը նա վրա դաշույն է նետում։ Եվ Հարրին էլֆի համար ինքն է փորում գերեզմանը։
Ֆիլմի վերջին տեսարանը Հոգվարթսում է՝ լճի փոքր կղզու մոտ։ Լորդ Վոլնդեմորը բացում է Դամբլդորի գերեզմանը, նայում է նրա մահացած դեմքին, ձեռքից վերցնում է շամբուկե փայտիկը, որն այդքան շատ էր ցանկանում գտնել, և երկնքում կայծակ ստեղծում։


== Դերերում ==


== Արտաքին հղումներ ==
Ֆիլմի պաշտոնական ռուսերեն կայքը (ռուս.)
Ֆիլմի պաշտոնական կայքը (անգլ.)
Harry Potter and the Deathly Hallows: Part I(անգլ.) ֆիլմը Internet Movie Database կայքում
«Harry Potter and the Deathly Hallows: Part I»(անգլ.) ֆիլմը allmovie կայքում:
Harry Potter and the Deathly Hallows: Part I(անգլ.) ֆիլմը Rotten Tomatoes կայքում
«Harry Potter and the Deathly Hallows: Part I»(անգլ.) ֆիլմը Box Office Mojo  կայքում


== Ծանոթագրություններ ==